Nkandla-argitek se saak uitgestelPres. Jacob Zuma se privaat woning in Nkandla, KwaZulu-Natal Foto: @power987news, Twitter Die saak is tot 25 Februarie uitgestel. Die SOE se eis teen Makhanya hou verband met opknappings wat by president Jacob Zuma se Nkandla-woning in KwaZulu-Natal gedoen is. Die SOE het op 11 Augustus ŉ siviele eis van R155,3 miljoen teen Makhanya ingestel. Die SOE voer aan dat Makhanya die omvang van die werk vergroot het deur items te ontwerp en goed te keur wat nie vir veiligheidsdoeleindes was nie. Volgens die SOE is meer as R68 miljoen aan diensverskaffers betaal vir werk wat nie deur die polisie en weermag voorgestel is nie weens Makhanya se “onregmatige, onwettige en nalatige optrede”. Volgens Thuli Madonsela, Openbare Beskermer, se verslag is Makhanya R16,5 miljoen betaal vir sy aandeel aan die projek.